bluuebunny/crossref_metadata_2025 huggingface dataset:
Νεοελληνικές μεταφράσεις της Μήδειας του Ευριπίδη
Authors: Ρώσσογλου Παρασκευή
Published: August 2021

Η παρούσα εργασία κινείται στο πλαίσιο των περιγραφικών μεταφραστικών σπουδών και επιχειρεί αφενός να παρουσιάσει συνοπτικά το σύνολο των νεοελληνικών μεταφράσεων της Μήδειας του Ευριπίδη και αφετέρου, μέσω της μελέτης συγκεκριμένων μεταφράσεων, να διερευνήσει ζητήματα ενδογλωσσικής μετάφρασης στο πλαίσιο ενός σύνθετου, λόγω της θεατρικής φύσης του, ποιητικού είδους της αρχαίας ελληνικής γραμματείας. Το συγκεκριμένο έργο του Ευριπίδη επιλέγεται ως χαρακτηριστικό δείγμα δράματος που θέτει ποικίλα ερμηνευτικά προβλήματα και το οποίο έχει μεταφραστεί κατά κόρον. Οι μεταφράσεις παρουσιάζονται συνοπτικά σε χρονολογική σειρά και στη συνέχεια, μέσω της σύγκρισης αντιπροσωπευτικών δειγμάτων μετάφρασης από διάφορες εποχές, μελετάται ο τρόπος με τον οποίο αντιμετωπίζεται η μετάφραση του αρχαίου ελληνικού δράματος. Βάσει της διάκρισης σε φιλολογικές, λογοτεχνικές και θεατρικές μεταφράσεις, επιλέγονται από την πρώτη κατηγορία οι μεταφράσεις έγκριτων φιλολόγων, του Σακορράφου και του Παπαχαρίση. Από το ευρύ πεδίο των λογοτεχνικών μεταφράσεων χαρακτηριστικό δείγμα αποτελούν η πρώτη μετάφραση σε δημοτική γλώσσα από τον Περγιαλίτη καθώς και οι μεταφράσεις των Λεκατσά και Ρούσσου. Η κατηγορία των θεατρικών μεταφράσεων εκπροσωπείται από τις αποδόσεις της Μυρτιώτισσας και του Χειμωνά. Η παρουσίαση των μεταφράσεων ανά κατηγορία εστιάζει σε συγκεκριμένα χωρία και επιμέρους ειδικά θέματα, με σκοπό να εξετασθούν χαρακτηριστικά τμήματα από τα διάφορα κατά ποσόν μέρη του δράματος και να αναλυθεί ο τρόπος αντιμετώπισης των φιλολογικών, ερμηνευτικών και δραματουργικών προβλημάτων που θέτει το κείμενο. Μέσω της αναλυτικής αυτής παρουσίασης είναι δυνατόν να πραγματοποιηθεί ακολούθως μια συνολική σύγκριση μεταξύ των κατηγοριών και να εξαχθούν γενικότερα συμπεράσματα. Αποδεικνύεται ότι τα όρια μεταξύ των διαφορετικών κατηγοριών μετάφρασης είναι αρκετά ρευστά. Επιπλέον απουσιάζει ο ουσιαστικός θεωρητικός προβληματισμός καθώς ο λόγος περί μετάφρασης συνήθως εξαντλείται στη διάκριση μεταξύ φιλολογικής και λογοτεχνικής μετάφρασης. Διαπιστώνεται επίσης ότι το γλωσσικό ζήτημα επηρέασε καθοριστικά τη νεοελληνική μεταφραστική πρακτική και ότι ανανεωτικές τάσεις συνυπάρχουν με πιο παραδοσιακούς τρόπους μετάφρασης, αλλά δεν προκύπτει μια καθολική πρακτική της μετάφρασης του αρχαίου δράματος.
Quantum measurements of spin in alkali atoms and bio-molecules
Authors: Δελλής Αργύριος
Published: August 2021

Η παρούσα εργασία περιγράφει τα αποτελέσματα της ερευνητικής εργασίας του συγγραφέα στο Εργαστήριο Κβαντικής Επιστήμης και Τεχνολογίας. Στο πρώτο μέρος θα παρουσιάσουμε την πειραματική παρατήρηση και θεωρητική τεκμηρίωση ενός νέου φαινομένου, της μεταφοράς του θορύβου σπιν από το ένα ατομικό είδος σε ένα άλλο, μέσω του μηχανισμού ανταλλαγής σπιν. Ουσιαστικά, επεκτείνουμε τις θεμελιώδεις μελέτες της ανταλλαγής σπιν στο επίπεδο των κβαντικών διακυμάνσεων. Η ανταλλαγή θορύβου σπιν γίνεται αντιληπτή μέσω της αύξησης της συνολικής ισχύος του θορύβου σπιν σε χαμηλά μαγνητικά πεδία όπου οι μαγνητικοί συντονισμοί από το δύο διαφορετικά είδη ατόμων επικαλύπτονται. Θα αποδείξουμε πειραματικά αλλά και θεωρητικά ότι η συνολική ισχύς θορύβου σε ένα ατομικό δείγμα σπιν αποτελούμενο από δύο είδη αλκαλικώνμετάλλων όπως 85 Rb και 87 Rb, εμφανίζει εξάρτηση από το εφαρμοζόμενο μαγνητικό πεδίο. Αυτή είναι η πειραματική υπογραφή της ανταλλαγής θορύβου σπιν. Αυτό το νέο φαινόμενο παρατηρείται όταν τα δύο είδη ατόμων έχουν επικαλυπτόμενους συντονισμούς Στο δεύτερο μέρος μελετάμε τη δυναμική των αντιδράσεων των Radical Pairs. Πρόσφατα αποδείχτηκε ότι τα Radical Pairs αποτελούν ένα πλούσιο βιοφυσικό εργαστήριο για την εφαρμογή των μεθόδων και των εννοιών της κβαντικής θεωρίας και μέτρησης. Εμείς προτείνουμε ένα συγκεκριμένο πειραματικό τεστ που μπορεί να διακρίνει μεταξύ των θεμελιωδών Master Equations που προσπαθούν να περιγράψουν τη κβαντική δυναμική αυτών των αντιδράσεων. Η προτεινόμενη μέτρηση βασίζεται στην στατιστική φωτονίων που εκπέμπονται από τα Radical Pairs και αποδεικνύεται ότι η μέτρηση αυτή είναι ανεξάρτητη από τις ενδομοριακές παραμέτρους. Επιπλέον, πρόσφατα πειράματα παρέχουν ενδείξεις ότι τα Radical Pairs αποτελούν ένα μηχανισμό ανίχνευσης του μαγνητικού πεδίου ενώ οι πρόσφατες θεωρητικές εξελίξεις αποκάλυψαν την κβαντική φύση αυτών των αντιδράσεων. Εμείς θα δείξουμε ότι το κβαντικό φαινόμενο του Ζήνωνα βελτιώνει τα χαρακτηριστικά και τη λειτουργία της χημικής πυξίδας και θωρακίζει τη μαγνητική και γωνιακή ευαισθησία του μορίου από τις επιπτώσεις των διπολικών αλληλεπιδράσεων και της ανταλλαγής του σπιν.
Μαθησιακές και ψυχοκοινωνικές διαστάσεις της δυσλεξίας
Authors: Αποστόλου Πελαγία
Published: August 2021

Σκοπός της διατριβής ήταν η μελέτη των μαθησιακών και ψυχοκοινωνικών διαστάσεων της δυσλεξίας. Εξετάσαμε την έννοια της δυσλεξίας, καθώς και ζητήματα ορισμού της. Ύστερα από μια σύντομη ιστορική αναδρομή παρουσιάσαμε τις αιτιολογικές προσεγγίσεις της δυσλεξίας. Στη συνέχεια, αναφερθήκαμε αναλυτικά στα χαρακτηριστικά των μαθητών με δυσλεξία τόσο στο γνωστικό και μαθησιακό τομέα όσο και στον ψυχοκοινωνικό. Τέλος, παραθέσαμε και προσπαθήσαμε να ερμηνεύσουμε τις απόψεις των εφήβων μαθητών με δυσλεξία και των μητέρων τους σχετικά με τις μαθησιακές, τις συναισθηματικές και τις κοινωνικές συνιστώσες της δυσλεξίας.
Η λειτουργία του νόμου της αξίας στις διεθνείς οικονομικές σχέσεις
Authors: Σερέτης Στέργιος
Published: August 2021

Σκοπός της παρούσας διδακτορικής διατριβής είναι να μελετηθούν θεωρητικά και εμπειρικά οι μεταβιβάσεις των εργασιακών αξιών. Η παρούσα εργασία έχει ως στόχο να επεκτείνει και να συνεχίσει την αναζήτηση για την λειτουργία του νόμου της αξίας πέρα από το εθνικό και σε διεθνές επίπεδο. Η ανάλυσή βασίζεται στις έννοιες του κοινωνικά αναγκαίου χρόνου εργασίας και του ρυθμιστικού κεφαλαίου, η διασύνδεση των οποίων αποτελεί το θεωρητικό υπόβαθρο πάνω στο οποίο μπορεί να εξηγηθεί η μεταβίβαση εργασιακών αξιών μεταξύ και εντός των βιομηχανιών και κατ 'επέκταση μεταξύ και εντός των οικονομιών. Υποστηρίζεται ότι το διεθνές εμπόριο διέπεται από την αρχή του απόλυτου πλεονεκτήματος, σε ευθεία αντιπαράθεση με την επικρατούσα νεοκλασική θεωρία που υποστηρίζει ως ρυθμιστική αρχή του διεθνούς εμπορίου την αρχή του συγκριτικού πλεονεκτήματος. Αποδεικνύεται ότι η έννοια του κοινωνικά αναγκαίου χρόνου αφηρημένης εργασίας που απαιτείται κατά τη διαδικασία παραγωγής αποτελεί το θεωρητικό εργαλείο που μπορεί να εξηγήσει, εμπειρικά (με τη χρήση Πινάκων Εισροών - Εκροών) και θεωρητικά, τον διεθνή ανταγωνισμό και τη διαμόρφωση των διεθνών εμπορικών όρων και προτύπων μεταξύ των οικονομιών. Υποστηρίζεται ότι οι διαφορές στην παραγωγικότητα της εργασίας μεταξύ των επιχειρήσεων, μπορούν να καθορίσουν τη δομή του διεθνούς εμπορίου. Η ανάλυση επικεντρώνεται στον κοινωνικά αναγκαίο χρόνο εργασίας, προκειμένου να δοθούν απαντήσεις σε τρέχοντα προβλήματα, όπως τα διεθνή ελλείμματα, η διεθνής ανταγωνιστικότητα, κλπ. Τα αποτελέσματα επιβεβαιώνουν τις προτάσεις της μαρξικής πολιτικής οικονομίας σύμφωνα με τις οποίες οι μεταβιβάσεις αξιών αποτελούν αναπόσπαστο κομμάτι της λειτουργίας του καπιταλιστικού συστήματος και της καπιταλιστικής συσσώρευσης και λαμβάνουν χώρα σε εθνικό και διεθνές επίπεδο λόγω του ανταγωνισμού. Η ανάλυση έδειξε ότι οι μεταβιβάσεις αξίας κατευθύνονται από τα λιγότερο αποτελεσματικά κεφάλαια της Ελλάδας και Ισπανίας στα περισσότερο αποτελεσματικά κεφάλαια της Γαλλίας, Φιλανδίας και Ολλανδίας και αποτελούν την έννοια κλειδί η οποία μπορεί να εξηγήσει τις υπάρχουσες διαφορές στα αναπτυξιακά χαρακτηριστικά των χωρών. Επιπλέον από την ανάλυση προκύπτει ότι το Δ.Ε. αποτελεί έναν μηχανισμό ο οποίος όχι μόνο δεν εξαλείφει τις όποιες ανισότητες παρατηρούνται ανάμεσα στις χώρες αλλά αντίθετα τις διαιωνίζει καθιστώντας τις μεταβιβάσεις εργασιακών αξιών μόνιμα φαινόμενα της διεθνούς άνισης ανάπτυξης αφού η ροή τους είναι μόνιμα από τις λιγότερο ανεπτυγμένες οικονομίες που ως επί το πλείστον υστερούν σε παραγωγικότητα και αποτελεσματικότητα στις πιο ανεπτυγμένες. Τα αποτελέσματα αυτά επιβεβαιώνουν τις προτάσεις της προσέγγισης του Απόλυτου Πλεονεκτήματος.
Physical chemical studies of pigments of archaeological decorated textiles and the best methods of restoration and conservation them
Authors: Elgaoudy Hanna
Published: August 2021

Οι αρχαιολόγοι στην Αίγυπτο έχουν ανακαλύψει αρχαία βαμμένα υφάσματα σε σημαντικές ποσότητες συγκριτικά με τα αντίστοιχα άβαφτα. Επί πλέον, τα τελευταία είναι πολύ πιο υποβαθμισμένα. Οι πιο πολλές ερευνητικές προσπάθειες σχετικά το αρχαιολογικό λινό έχουν ασχοληθεί με την παρασκευή, την αποθήκευση και την συντήρηση, αλλά λίγες πληροφορίες είναι διαθέσιμες σχετικά με τις ιδιότητες των ινών και ιδιαιτέρως τις χημικές και φυσικές τους ιδιότητες μετά το βάψιμο με φυσικές βαφές ή με ανόργανες χρωστικές ουσίες. Σκοπός της παρούσας μελέτης είναι να αξιολογήσει τις φυσικοχημικές ιδιότητες των Αιγυπτιακών λινών υφασμάτων, βαμμένων με ποικίλες ανόργανες χρωστικές ουσίες και φυσικές βαφές οι οποίες χρησιμοποιούνταν στην αρχαιότητα, μετά από θερμική γήρανση των λινών ώστε να είναι κατά το δυνατόν παρόμοια με τα αρχαία λινά υφάσματα. Οι αξιολογήσεις βασίζονται στο φασματοφωτόμετρο μετασχηματισμών Fourier (FTIR), στο ηλεκτρονικό μικροσκόπιο σάρωσης (SEM), στην περίθλαση ακτινών ΧRD και την αντοχή σε εφελκυσμό, και σε μετρήσεις επιμήκυνσης. Τα αποτελέσματα έδειξαν ότι εκτός από αισθητικούς λόγους, τα βαμμένα υφάσματα όντως διαδραμάτισαν ένα ρόλο ως παράγοντες προστασίας, επηρεάζοντας και περιορίζοντας την θερμική φθορά. Ειδικότερα, σε μοριακό επίπεδο, οι ανόργανες χρωστικές ουσίες και οι φυσικές βαφές φαίνεται να αλληλεπιδρούν με την κυτταρίνη και τη λιγνίνη των παλαιωμένων λινών, ενώ στο μικροσκοπικό επίπεδο οι εκτεινόμενες παράμετροι μεταβάλλονται. Το ηλεκτρονικό μικροσκόπιο επιβεβαιώνει πως τα σωματίδια της (ανόργανης) χρωστικής ουσίας είναι τοποθετημένα πάνω και ανάμεσα στις επιφάνειες των ινών, ενώ τα μόρια των (φυσικών) βαφών είναι αρκετά μικρά για να διαποτίσουν τις ίνες με χρώμα. Επιπλέον, η εργασία αυτή επικεντρώθηκε σε δοκιμές και αναλύσεις μερικών αρχαιολογικών δειγμάτων από διαφορετικά μέρη και περιόδους της αρχαίας Αιγύπτου για να προσδιοριστούν οι χρωστικές, οι βαφές και τα διαβρωτικά μέσα, προκειμένου να κατανοηθούν η ζωγραφική και οι τεχνικές βαφής οι οποίες χρησιμοποιούνταν στην διακόσμηση τους και να καθοριστεί ο βαθμός ζημίας των αρχαίων ινών. Για το σκοπό αυτό έχουν χρησιμοποιηθεί οι επιστημονικές αναλυτικές τεχνικές όπως FTIR, ηλεκτρονικό μικροσκόπιο σάρωσης (SEM), περίθλαση ακτινών ΧRD και XRF. Τα αποτελέσματα επιβεβαίωσαν ότι όλα τα αρχαιολογικά υφάσματα είναι κατασκευασμένα από λινό, η μπλε βαφή του δείγματος (N. R60-2) μπορεί να είναι το λουλάκι, το σκούρο κόκκινο του δείγματος (N. S-58) είναι κοχενίλλη βαφή και το μαύρο χρώμα του δείγματος (N. Z-57) είναι μαύρο κάρβουνο. Το αποτέλεσμα του ηλεκτρονικού μικροσκοπίου σάρωσης δείχνει πως οι ίνες είναι εντελώς κατεστραμμένες, σε συνδυασμό με την απώλεια της δομικής κλίμακας των ινών λινού σύμφωνα με τα αποτελέσματα XRD και FTIR. Τα αποτελέσματα XRD, XRF και FTIR των αρχαίων ανόργανων βαφών επιβεβαίωσαν ότι η κόκκινη βαφή είναι αιματίτης, η κίτρινη είναι “natrojarosite” και η φωτεινή πράσινη βαφή είναι μείγμα από αιγυπτιακό μπλε, γαιτίτη και ασβεστίτη.
Το μουσικό θέατρο στην Αμερική
Authors: Κρητικού Φωτεινή
Published: August 2021

Η παρούσα μελέτη ασχολείται με τις μουσικοθεατρικές μορφές και επιλεγμένα μιούζικαλ που παρουσιάστηκαν στην Αμερική από τον δέκατο όγδοο αιώνα μέχρι και τα τέλη της δεκαετίας του 1970. Χαρακτηριστικό τους είναι η σύνδεσή τους με σοβαρά κοινωνικά ζητήματα και προβλήματα, όπως οι φυλετικές διακρίσεις, η προκατάληψη, η οικογένεια, ο πατριωτισμός, οι μετανάστες, οι διαπροσωπικές σχέσεις, ο αντισημιτισμός και η σεξουαλική ταυτότητα των Αμερικανών. Αρχικά, στόχος της έρευνάς μας ήταν να εξετάσουμε με λεπτομερή τρόπο την πορεία των μουσικοθεατρικών μορφών σε συνδυασμό με τα ιστορικά και κοινωνικά στοιχεία κάθε εποχής μέσα στο χρόνο. Στη συνέχεια βέβαια, επιδιώξαμε να ανακαλύψουμε εκείνα τα μιούζικαλ που αντανακλούσαν περισσότερο τα παραπάνω ζητήματα – σε μια εποχή που το μουσικό θέατρο βρισκόταν σε μια επιτυχημένη πορεία – και με ποιο τρόπο αυτά συνέβαλαν στην ακμή του. […]
Επίδραση της δραστηριότητας stress και του αιθέριου ελαίου ρίγανης στη μικροβιακή χλωρίδα των εκτρεφόμενων ιχθύων στην Ελλάδα
Authors: Γιαγνίση Μαρία
Published: August 2021

Η παρούσα διατριβή εστιάζεται αφενός στη μελέτη της επίδρασης της καταπόνησης και αφετέρου στη μελέτη της επίδρασης του αιθέριου ελαίου της ρίγανης στην εντερική μικροβιακή χλωρίδα και την υγεία των θαλασσινών εκτρεφόμενων στη Μεσόγειο ψαριών, τσιπούρας (Sparus aurata L.) και λαβρακιού (Dicentrarchus labrax L.). Η διατριβή χωρίζεται σε επτά κεφάλαια: 1ο: Εισαγωγή, 2ο: Επίδραση της οξείας καταπόνησης στην εντερική μικροβιακή χλωρίδα των ψαριών (λαβρακιού και τσιπούρας), 3ο: Επίδραση παραγόντων χρόνιας καταπόνησης (χαμηλού οξυγόνου και ροής του νερού) στην εντερική μικροβιακή χλωρίδα του εκτρεφόμενου λαβρακιού, 4o: Επίδραση του αιθέριου ελαίου ρίγανης στην εντερική μικροβιακή χλωρίδα και την υγεία της τσιπούρας και του λαβρακιού, 5o: Επίδραση του αιθέριου ελαίου ρίγανης σε μικτές προσβολές από βακτήρια και παράσιτα (ψείρες και κωπήποδα) στο λαβράκι, 6o: Συζήτηση και 7o: Βιβλιογραφία. […]
Ευγένιος Βούλγαρις (1716-1806)
Authors: Καλαμάτας Αθανάσιος
Published: August 2021

Η διδακτορική αυτή διατριβή, με δείκτη τη δράση και το έργο του Ευγένιου Βούλγαρι, εξέχουσας μορφής των προεπαναστατικών χρόνων, επιχειρεί σφαιρικά να αναδειξη τη σχεση της παιδειας του νεου ελληνισμου, με την ιδεολογια που εξεφρασε ο ευρωπαϊκος διαφωτισμος στον ευρυτερο βαλκανικο χωρο κατα τον 18ο αιωνα. Γεννημα του ευρωπαϊκου ο νεοελληνικος διαφωτισμος, αποτελει μια απο τις κυριες συνιστωσες στη διαμορφωση της πνευματικης και της ιδεολογικης φυσιογνωμιας του νεου ελληνισμου. Ένα απο τα ασφαλεστερα κριτηρια για την αξιολογηση του κινηματος αυτου, ειναι ο βαθμος της δημιουργικης επαφης των ελληνων λογιων με τις ιδεολογικες αξιες που το χαρακτηριζουν. Το ευρυτερο πλαισιο, μεσα στο οποιο εντασσεται ο νεοελληνικος διαφωτισμος οριζεται απο ενα μειζον ζητημα: ποια σχεση των ελληνων λογιων προκυπτει μεσα απο τη διαπλοκη τους με το δυτικοευρωπαϊκο πνευματικο γιγνεσθαι. Εδω ο ευγενιος βουλγαρις βρισκεται στο επικεντρο των ιδεολογικων μεταβολων. Ολοκληρο σχεδον το εργο του, απο τη διδακτικη παρουσια του στα τεσσερα εκπαιδευτικα κεντρα του ελληνισμου, τη μαρουτσαια σχολη των ιωαννινων, τη σχολη κοζανης, την αθωνιαδα ακαδημια και την πατριαρχικη μεγαλη του γενους σχολη, μεχρι τη λαμπρη σταδιοδρομια του στο τσαρικο περιβαλλον της αικατερινης β΄, συντελει αμεσα στη διασυνδεση της ελληνικης παιδειας του 18ου αιωνα με την ευρωπαϊκη φιλοσοφικη και πολιτικη σκεψη, υπο εναν ορο ομως, στη ενσυνειδητη διατηρηση της ελληνορθοδοξης παραδοσης, την οποια εναντι της ευρωπαϊκης, σαφεστατα οριοθετει ο Κλεινος Ευγενιος.
Cavity-enhanced polarimetry
Authors: Μπουγάς Λυκούργος
Published: August 2021

Η ικανότητα να πραγματοποιούμε μετρήσεις κυκλικής διπλοθλαστικότητας με μεγάλη ακρίβεια,αποτελεί σημαντικό στόχο διαφορετικών ερευνητικών πεδίων της φυσικής, από την ανίχνευση νεώνφαινομένων φυσικής πέρα από το Καθιερωμένο Πρότυπο, έως την ανίχνευση χειρόμορφων μορίων σεβιολογικά δείγματα. Στην παρούσα διατριβή, παρουσιάζουμε τις αρχές λειτουργίας, όπως και τηνκατασκευή, ενός πρωτοπόρου πολωσιμέτρου υψηλής ευαισθησίας, που κάνει χρήση οπτικήςκοιλότητας συντονισμού για την απόλυτη μέτρηση χειρομορφίας, εφαρμόζοντας τεχνικές αφαίρεσηςυποβάθρου μέσω δύο καινοτόμων και άμεσων διαδικασιών αντιστροφής σημάτων.Πειράματα που εξετάζουν το φαινόμενο της Παραβίασης της Ομοτιμίας όπως αυτό παρατηρείταιστην ατομική φυσική, αποτελούν συνέχεια πειραμάτων υψηλών ενεργειών, και έχουν την δυνατότητανα ανιχνεύσουν νέα φαινόμενα φυσικής πέρα από το Καθιερωμένο Πρότυπο. Το ΚαθιερωμένοΠρότυπο προβλέπει την παρουσία ασθενούς ηλεκτροδιπολικής μετάβασης με πλάτος Ε1PNC μεταξύκαταστάσεων όμοιας ομοτιμίας σε ατομικά συστήματα. Η συμβολή αυτής, με μια επιτρεπτήμαγνητοδιπολική μετάβαση με πλάτος Μ1, οδηγεί στην εμφάνιση κυκλικής διπλοθλαστικότητας στοατομικό μέσο. Μέτρηση της συμβολής αυτής, και επομένως μέτρηση του Ε1PNC δίνει πρόσβαση σεθεμελιώδους παραμέτρους του Καθιερωμένου Προτύπου καθώς και σε παραμέτρους μοντέλων πέρααπό το Καθιερωμένο Πρότυπο. Στην παρούσα διατριβή, εξετάζουμε την δυνατότητα μέτρησης τηςκυκλικής διπλοθλαστικότητας λόγω Παραβίασης της Ομοτιμίας σε τρία καινούρια ατομικάσυστήματα, αυτά του Ξένου, του Υδραργύρου και του Ιωδίου. Αναλύεται εις βάθος η δυνατότητααπόκτησης παρατηρήσιμων σημάτων σε συγκεκριμένες μεταβάσεις για τα προτεινόμενα ατομικάσυστήματα. Θεωρητικές προσομοιώσεις υποδεικνύουν πως μετρήσεις με μεγάλη ευαισθησία, είναιεφικτές. Επιπροσθέτως, εξετάζεται η δυνατότητα διερεύνησης της εξάρτησης των φαινόμενωνπαραβίασης της ομοτιμίας από το πυρηνικό σπιν και τον αριθμό των νετρονίων στον πυρήνα τουατόμου, προσφέροντας την δυνατότητα μέτρησης της πυρηνικής μαγνητικής τοροειδούς ροπής στατρία καινούρια προτεινόμενα ατομικά συστήματα, οι οποίες εκτιμάται ότι θα συμπληρώσουν τις ήδηυπάρχουσες μετρήσεις στο άτομο του Θαλίου και του Κεσίου.Πειραματικές διατάξεις που κάνουν χρήση παλμικών πηγών φωτός αναπτύχθηκαν για την απόλυτημέτρηση της οπτικής ενεργότητας διαφόρων χειρόμορφων μορίων, εφικτό χάρις στην χρήση τεχνικώναντιστροφής σήματος. Συγκεκριμένα, μετρήσεις οπτικής ενεργότητας υπό συνθήκες κενούπραγματοποιήθηκαν, όπως και μετρήσεις σε ανοιχτό περιβάλλον, κάτι που αποτελεί καινοτόμοερευνητική εργασία. Επιπλέον, πραγματοποιήθηκαν μετρήσεις της οπτικής ενεργότητας χειρόμορφωνμορίων σε υγρή κατάσταση.Τέλος, εξετάσαμε ένα σύστημα, σχεδόν εκφυλισμένων, καταστάσεων, όμοιας ομοτιμίας, στο Ξένο,με τον στόχο να χρησιμοποηθούν μελλοντικά για την διερεύνηση φαινομένων Παραβίασης τηςΟμοτιτμίας και Παραβίασης της Αντιστροφής του Χρόνου. Συγκεκριμένα, μετρήσεις του φαινομένουΣταρκ παρουσιάζονται και αναλύονται για μία εκ των εκφυλισμένων καταστάσεων υπό διερεύνηση.
Ανοσοϊστοχημική μελέτη εξωλεμφαδενικών μη Hodgkin λεμφωμάτων με CD95(FAS), BCL2, P53 και συσχέτιση των αποτελεσμάτων με την πρόγνωση της νόσου
Authors: Χατζητόλιος Αναστάσιος
Published: August 2021

Σκοπός Η μελέτη εξωλεμφαδενικών μη-Hodgkin λεμφωμάτων ως προς τηνανοσοϊστοχημική έκφραση των δεικτών CD95, BCL2 και P53, τη συσχέτισή της μετις κλινικές παραμέτρους και την προγνωστική σημασία της.Υλικό και μέθοδοι H μελέτη περιελάμβανε 81 εξωλεμφαδενικά μη-Hodgkinλεμφώματα. Η πλειονότητά τους ήταν DLBCL (N=45) και MALTL (N=26).Εκτιμήθηκε η ανοσοϊστοχημική έκφραση των δεικτών CD95, BCL2 και P53 και τααποτελέσματα συσχετίστηκαν με τις κλινικές παραμέτρους και την επιβίωση.Συμπεράσματα - Στα DLBCL: Η απουσία των Β-συμπτωμάτων, τα φυσιολογικάεπίπεδα LDH ορού και τα αρχικά στάδια της νόσου είναι ανεξάρτητοι ευνοϊκοίπρογνωστικοί παράγοντες. Οι ασθενείς με IPI score 0-2 είχαν καλύτερη επιβίωση απότους αντίστοιχους με IPI score 3-5. Η θετικότητα του CD95 ήταν πιο συχνή σταστάδια Ι-ΙΙ και του BCL2 στα στάδια ΙΙΙ-ΙV. Τα λεμφώματα του ΓΕΣ είχαν καλύτερηπρόγνωση συγκριτικά με τα αντίστοιχα των άλλων εντοπίσεων (εξαιρούνται οιαμυγδαλές). Η έκφραση του CD95 φαίνεται ότι ήταν ανεξάρτητος στατιστικάσημαντικός ευνοϊκός παράγοντας πρόγνωσης. Η έκφραση του BCL2 ήτανανεξάρτητος στατιστικά σημαντικός μη ευνοϊκός παράγοντας πρόγνωσης. ^ενυπήρχε στατιστικά σημαντική διαφορά στη συνολική επιβίωση μεταξύ των P53-θετικών και P53-αρνητικών ομάδων. Ωστόσο, παρόλο που η έκφραση του P53 δεφαίνεται να είναι προγνωστικά σημαντική, είναι σαφές ότι υπάρχει τάση οι P53-θετικοί ασθενείς να πεθαίνουν νωρίτερα από τους ασθενείς με όγκους P53-αρνητικούς. Η συνδιασμένη έκφραση των P53 και BCL2, σχετιζόταν με χειρότερηπρόγνωση από ότι η έκφραση μόνο του P53 ή του BCL2.- Στα MALTL: Η απουσία των Β-συμπτωμάτων, τα φυσιολογικά επίπεδα LDH ορού,< 2 εξωλεμφαδενικές θέσεις εντόπισης και τα αρχικά στάδια της νόσου είναιανεξάρτητοι ευνοϊκοί προγνωστικοί παράγοντες. Οι ασθενείς με IPI score 0-2 είχανκαλύτερη επιβίωση από τους αντίστοιχους με IPI score 3-5. Η έκφραση του CD95φαίνεται ότι ήταν ανεξάρτητος στατιστικά σημαντικός ευνοϊκός προγνωστικόςπαράγοντας. Η έκφραση του P53 ήταν ανεξάρτητος στατιστικά σημαντικός δυσμενήςπρογνωστικός παράγοντας. Δε βρέθηκε στατιστική σημαντικότητα για την πρόγνωσηστην έκφραση του BCL2. Ωστόσο φαίνεται ότι υπάρχει τάση οι ασθενείς με BCL2-αρνητικά MALTL να ζουν περισσότερο από τους αντίστοιχους θετικούς. Οι ασθενείςμε P53-,BCL2- φαινότυπο είχαν καλύτερη 5-ετή επιβίωση, σε σύγκριση με τουςασθενείς με ταυτόχρονη έκφραση των P53 και BCL2.
Διερεύνηση του φυσικού αερισμού κτιρίων με υπολογιστική και εργαστηριακή προσομοίωση
Authors: Σταυρίδου Αναστασία
Published: August 2021

Σκοπός της διδακτορικής διατριβής είναι η διερεύνηση του φυσικού αερισμού κτιρίων με υπολογιστική και εργαστηριακή προσομοίωση, καθώς επίσης και η ανάλυση της επιρροής που ασκείται μέσω της διερεύνησης αυτής στον αρχιτεκτονικό σχεδιασμό. Στην παρούσα εργασία, διερευνάται το φαινόμενο του φυσικού αερισμού σε συνεργατική δράση ανωστικών δυνάμεων και ανέμου, αλλά και σε αποκλειστική δράση ανωστικών δυνάμεων. Για την υπολογιστική προσομοίωση του φυσικού αερισμού κτιρίων χρησιμοποιείται πρόγραμμα υπολογιστικής ρευστοδυναμικής (CFD) και το πρόβλημα επιλύεται σε μη μόνιμη κατάσταση. Γίνεται επίλυση των εξισώσεων Reynolds Averaged Navier Stokes (RANS), της εξίσωσης της ενέργειας, καθώς επίσης και χρήση του μοντέλου τύρβης RNG k-ε για τον υπολογισμό των τυρβωδών τάσεων. Στην εργαστηριακή προσομοίωση χρησιμοποιείται κανάλι ροής νερού για την διερεύνηση του φυσικού αερισμού λόγω συνεργατικής δράσης ανωστικών δυνάμεων και ανέμου και δεξαμενή νερού για την διερεύνηση του φυσικού αερισμού λόγω ανωστικών δυνάμεων. Για την πλήρωση του εσωτερικού του πειραματικού μοντέλου γίνεται χρήση διαλύματος αιθυλικής αλκοόλης σε συνθήκες κανονικής βαρύτητας, αλλά και διαλύματος αλατόνερου σε συνθήκες αντίστροφης βαρύτητας. Στην διερεύνηση του φυσικού αερισμού κτιρίων γίνεται μελέτη της επίδρασης διαφόρων παραγόντων στον φυσικό αερισμό όπως: επίδραση της θέσης του ανοίγματος εξόδου (διαμπερής αερισμός μεταβλητού h, σύγκριση διαμπερούς αερισμού με μονόπλευρο αερισμό), επίδραση του αριθμού των ανοιγμάτων, επίδραση του αριθμού Froude (λόγω μεταβολής της διαφοράς πυκνότητας Δρ – που αντιστοιχεί σε διαφορά θερμοκρασίας ΔΤ – ή λόγω μεταβολής της ταχύτητας του ανέμου), επίδραση της θέσης του ανοίγματος εισόδου (σύγκριση αερισμού μετατόπισης και αερισμού ανάμιξης), επίδραση του ανέμου, επίδραση της ογκοπλασίας, και επίδραση σημειακής πηγής θερμότητας. Όσον αφορά την επιρροή της διερεύνησης του φυσικού αερισμού στον αρχιτεκτονικό σχεδιασμό αναλύονται διάφοροι παράμετροι όπως: επιρροή στην αρχιτεκτονική σύνθεση κάτοψης, τομής και όψης, επιρροή σε χρήσεις χώρου και λειτουργικές συσχετίσεις, επιρροή σε επίπεδο έμπνευσης και αναλογικής μεταφοράς, επιρροή σε επίπεδο πρωταρχικής σύλληψης της κεντρικής ιδέας με χρήση υπολογιστικής ρευστοδυναμικής (ψηφιακός σχεδιασμός), επιρροή σε επίπεδο εξέλιξης της κεντρικής ιδέας μέσω διερευνητικής διαδικασίας στην κατεύθυνση βελτιστοποίησης του κτιριακού όγκου, επιρροή σε επίπεδο ογκοπλασίας, διερεύνησης του θέματος του «προβλήματος της μορφής» και άλλων μορφογενετικών αναζητήσεων. Από την διερεύνηση της παρούσας διατριβής προκύπτουν συμπεράσματα που αφορούν πληροφορίες και στοιχεία που επιδρούν, διαμορφώνουν και βελτιώνουν τον φυσικό αερισμό κτιρίων. Οι πληροφορίες και τα στοιχεία αυτά επηρεάζουν τον αρχιτεκτονικό σχεδιασμό τόσο σε επίπεδο σχεδιαστικής διαδικασίας όσο και σε επίπεδο τελικού αποτελέσματος.
Ανίχνευση και αντιμετώπιση της Ειδικής Γλωσσικής Διαταραχής
Authors: Πεντοβούλου-Ζιάκα Αναστασία
Published: August 2021

[…] Τα κεντρικά θέματα της παρούσας θέσης είναι: η λειτουργία της προσοχής στα ακουστικά λεκτικά σήματα, η ακουστική αντίληψη μη λεκτικών σημάτων (σημείο έντονης διαμάχης των ειδικών του χώρου) και η συντακτική δομή του λόγου. Τα πρόσωπα αναφοράς είναι παιδιά με φυσιολογική γλωσσική εξέλιξη και παιδιά με διαγνωσμένη Ειδική Γλωσσική Διαταραχή. Με αυτόν τον τρόπο παρέχεται άμεση σύγκριση των ποιοτικών διαφορών στις προαναφερθείσες νευρολογικές λειτουργίες και αποδεικνύεται ή απορρίπτεται ο ρόλος τους στη γλωσσική ανάπτυξη. Τελικός στόχος είναι η δημιουργία του κατάλληλου ψυχοπαιδαγωγικού προγράμματος, βάσει των αιτιών κι όχι βάσει του γλωσσικού προφίλ που έως τώρα χρησιμοποιείτο. […]
Ανάπτυξη πολυμεσικού συστήματος για ηλεκτρονική εκπαίδευση με τεχνολογίες σημασιολογικού ιστού
Authors: Τζελέπης Σταμάτης
Published: August 2021

Το ευρύτερο πεδίο ενδιαφέροντος τής διατριβής αφορά την μοντελοποίηση και την α‐νάπτυξη οντολογιών και με την ολοκλήρωση τους με περιβάλλοντα ηλεκτρονικής μά‐θησης και διαχείρισης και προώθησης πολιτιστικού υλικού. Το αντικείμενο και η ερευ‐νάς τής διατριβής επικεντρώθηκε στην ανάπτυξη μίας νέας πρωτότυπης μεθοδολογίαςκατασκευές οντολογιών η οποία εξετάζει στοιχεία των διαχειριστικών διαδικασιών τηςοντολογικής μηχανικής όπως έλεγχο ποιότητας ανάλυση κόστους και ρίσκου. Την δημι‐ουργία οντολογιών για τα σπουδαιότερα μέρη ενός συστήματος ηλεκτρονικής εκπαί‐δευσης. Την ανάπτυξη ενός πληροφοριακού συστήματος ηλεκτρονικής εκπαίδευσης μεβάσει τις τεχνολογίες του σημασιολογικού ιστού (semantic web) και των οντολογιώνΑυτό θα επιτρέψει στους εργαζομένους‐εκπαιδευόμενους ενός οργανι‐σμού/επιχείρησης να εκπαιδευθούν σύμφωνα με τις ανάγκες τής παρούσας η επόμενηςθέση τους, να εντοπίζει τούς καταλλήλους υποψηφίους για ένα έργο. και να εκπαιδεύειόταν διαπιστώνεται έλλειψη επάρκειας και ικανοτήτων από τους εργαζόμενους Επίσηςαναπτύχθηκε μία πύλη διαχείρισης πολιτιστικού υλικού. Παρουσιάζονται όλες οι διαδι‐κασίες ανάπτυξης και δεικνύει την ενσωμάτωση των τεχνολογιών του σημασιολογικούιστού και των οντολογιών στη διαχείριση της πολιτιστικής κληρονομάς
Υβριδικές μέθοδοι στον υπολογιστικό ηλεκτρομαγνητισμό
Authors: Μπασκουρέλος Κωνσταντίνος
Published: August 2021

Σκοπός της διατριβής είναι η εξέταση και ανάπτυξη κάποιων υβριδικών τεχνικών, κατάλληλων για την επίλυση ηλεκτρομαγνητικών προβλημάτων που αφορούν πολύπλοκους σκεδαστές παρουσία κεραιών. Καταρχήν, παρουσιάζεται συνοπτικά ο τρόπος ένωσης της FEM με τις ολοκληρωτικές εξισώσεις (FEM-ABC, FEM-BIE, FEM-AABC) και την ιχνηλάτηση ακτίνας (FEM-SBR) καθώς και της ΜοΜ με την ιχνηλάτηση ακτίνας (MoM-SBR). Ακολούθως, αναπτύσσεται λεπτομερώς μια υβριδική τεχνική που αποτελεί συνδυασμό της FDTD (πεπερασμένες διαφορές στο πεδίο του χρόνου) και της MoM (μέθοδος των ροπών) και επίσης ένας τρόπος εφαρμογής της FDTD σε πολλαπλά χωρία (MR-FDTD). Τέλος, γίνεται μια εκτεταμένη εισαγωγή στην παραλληλία και στις γενικές αρχές και προβλήματα που θέτει ο παραλληλισμός με μοντέλα νημάτων και ειδικότερα το OpenMP. Επίσης εξετάζεται και ένας τρόπος LU παραγοντοποίησης πίνακα με το MPI. Οι FDTD και MoM παρουσιάζονται χωριστά και ακολούθως εξετάζεται λεπτομερώς ο τρόπος σύζευξής τους. Παρουσιάζονται λεπτομέρειες που απαιτούνται για την εφαρμογή σε υπολογιστικό κώδικα. Η FDTD χρησιμοποιεί τον αλγόριθμο TFSF (ολικό πεδίο - σκεδαζόμενο πεδίο) και το PML ως συνθήκη απορρόφησης. Η εκδοχή της μεθόδου ΜοΜ που χρησιμοποιείται επιλύει την EFIE και βασίζεται στα στοιχεία Rao-Wilton-Glisson (RWG-MoM). Το κύριο πλεονέκτημα της RWG-MoM είναι ότι χειρίζεται αδιακρίτως ανοικτές και κλειστές επιφάνειες και ότι μπορεί να μοντελοποιήσει ταυτόχρονα επιφάνειες και σύρματα. Η συνένωση της FDTD με την συγκεκριμένη εκδοχή της MoM (στοιχεία RWG) αποτελεί καινοτόμο στοιχείο της παρούσας εργασίας. Τα κυριότερα θεωρήματα που εδραιώνουν τη σύζευξη των FDTD και ΜοΜ είναι το θεώρημα ισοδύναμης επιφάνειας, το θεώρημα αμοιβαιότητας και η αντίδραση. Η FDTD-MoM ενδείκνυται ιδιαιτέρως όταν το πρόβλημα αφορά πολύπλοκους σκεδαστές παρουσία κεραιών σύνθετης γεωμετρίας. Το ουσιαστικό πλεονέκτημα είναι η άριστη μοντελοποίηση αμφότερων των σκεδαστών και της κεραίας: για την κεραία εφαρμόζεται η ΜοΜ ενώ για τον σκεδαστή η FDTD. Επίσης, η κεραία μπορεί να τίθεται σε διάφορες αποστάσεις από τον σκεδαστή χωρίς αύξηση των υπολογιστικών πόρων και να έχει οποιονδήποτε προσανατολισμό δίχως καμιά δυσκολία ή επίδραση στην ακρίβεια των αποτελεσμάτων. Η MR-FDTD είναι κατάλληλη για την προσομοίωση σχετικά απλών κεραιών και πολύπλοκων σκεδαστών που συνυπάρχουν και απέχουν μεγάλη απόσταση μεταξύ τους. Η σύζευξη των χωρίων βασίζεται στο θεώρημα ισοδύναμης επιφάνειας ή στο ολοκλήρωμα Kirchhoff. Οι δύο αυτές τεχνικές ενδείκνυνται ιδιαιτέρως για το πρόβλημα σκέδασης της ακτινοβολίας από βιολογικά σώματα παρουσία κεραιών σύνθετης γεωμετρίας. Δίνονται κάποια χαρακτηριστικά παραδείγματα που επιδεικνύουν την ορθότητα και την χρησιμότητα της FDTD-MoM και της MR-FDTD σε προβλήματα τέτοιου είδους. Επισημαίνεται ότι οι αρχές που επιτυγχάνουν την σύζευξη των παραπάνω εξεταζόμενων μεθόδων μπορούν να εφαρμοστούν για την ανάπτυξη και άλλων παρόμοιων υβριδικών τεχνικών.
Τελεστές σύνθεσης και ημιομάδες σε χώρους αναλυτικών συναρτήσεων του ημιεπιπέδου
Authors: Αρβανιτίδης Αθανάσιος
Published: August 2021

Στο πρώτο κεφάλαιο δίνουμε τους ορισμούς των χώρων, των συναρτήσεων και των τελεστών που χρησιμοποιούμε μαζί με βασικές έννοιες και ιδιότητες. Στο δεύτερο κεφάλαιο θεωρούμε τον τοπολογικό χώρο των φραγμένων τελεστών σύνθεσης στο χώρο Hardy του ημιεπιπέδου με εσωτερικό γινόμενο, με τοπολογία αυτή της νόρμα τελεστών. Η μελέτη τέτοιων χώρων ξεκίνησε στους χώρους Hardy του δίσκου από τους Berkson, Shapiro, Sundberg, MacCluer και συνεχίζεται σε διάφορους χώρους συναρτήσεων. Αυτή όμως είναι η πρώτη φορά που παρουσιάζονται αποτελέσματα σε χώρους αναλυτικών συναρτήσεων του ημιεπιπέδου. Συνδέουμε την απομόνωση ενός τελεστή σύνθεσης με τον τρόπο που οι συνοριακές τιμές της συνάρτησης που τον επάγει πλησιάζουν το σύνορο. Δείχνουμε ότι αν δυο τελεστές σύνθεσης ανήκουν στην ίδια συνεκτική συνιστώσα, τότε οι συναρτήσεις που τους επάγουν έχουν ίδια μη εφαπτομενικά όρια και ίσες γωνιακές παραγώγους στο σύνορο, με το αντίστροφο να μην ισχύει πάντα. Στο τρίτο κεφάλαιο μελετάμε ημιομάδες φραγμένων τελεστών σύνθεσης στους χώρους Hardy του ημιεπιπέδου που επάγονται από ημιομάδες αναλυτικών συναρτήσεων του ημιεπιπέδου στο ημιεπίπεδο. Πρώτοι οι Berkson και Porta το 1978 έδωσαν αποτελέσματα για τέτοιες ημιομάδες συναρτήσεων στο ημιεπίπεδο και στο δίσκο καθώς και για τις ημιομάδες τελεστών σύνθεσης που επάγουν στους χώρους Hardy του δίσκου αλλά όχι του ημιεπιπέδου. Εδώ συνεχίζουμε το έργο τους. Αρχικά καθορίζουμε τις ημιομάδες φραγμένων τελεστών σύνθεσης στους Hardy του ημιεπιπέδου και βρίσκουμε τις νόρμες τους. Αποδεικνύουμε ότι μια τέτοια ημιομάδα είναι ισχυρά συνεχής προσδιορίζοντας επίσης το γεννήτορα αυτής και το σημειακό του φάσμα. Ως εφαρμογή βρίσκουμε τη νόρμα, το σημειακό φάσμα και το φάσμα ενός μη συμπαγούς τελεστή τύπου Volterra. Έναυσμα για το τέταρτο κεφάλαιο ήταν ένα αποτέλεσμα του Hardy σχετικά με τους αριθμητικούς μέσους όρους των συντελεστών Fourier μιας p-ολοκληρώσιμης συνάρτησης στο μοναδιαίο κύκλο. Με αφετηρία το αντίστοιχο ερώτημα για p-ολοκληρώσιμες συναρτήσεις του πραγματικού άξονα, μελετάμε τον τελεστή Cesaro και το συζυγή του σε χώρους Hardy του ημιεπιπέδου. Δείχνουμε ότι οι τελεστές αυτοί μπορούν να προκύψουν ως επιλύοντες τελεστές κατάλληλων ημιομάδων τελεστών σύνθεσης και βρίσκουμε τη νόρμα και το φάσμα τους. Τέλος, εξετάζουμε τη σχέση αυτών με τους αντίστοιχους Cesaro σε χώρους p-ολοκληρώσιμων συναρτήσεων του πραγματικού άξονα, από την οποία έπεται το αντίστοιχο αποτέλεσμα με αυτό του Hardy για τέτοιες συναρτήσεις.
Η στάση της Ευαγγελικής Εκκλησίας της Γερμανίας (EKD) έναντι των παπικών εγκυκλίων και δογματικών κειμένων μετά το 1965
Authors: Ζηλιασκόπουλος Χρήστος-Αθηναγόρας
Published: August 2021

Στην παρούσα εργασία γίνεται σύγκριση από έναν ορθόδοξο θεολόγο της Ευαγγελικής Εκκλησίας της Γερμανίας με τη Ρωμαιοκαθολική Εκκλησία στη Γερμανία μετά το 1965. Παρουσιάζονται οι δομές των υπό εξέταση Εκκλησιών και εκκλησιαστικών οργανισμών ή συνασπισμών. Εξετάζονται κείμενα, κυρίως άρθρα περιοδικών και πηγές, άγνωστα εν πολλοίς στον ορθόδοξο θεολογικό χώρο σε μια χρονική περίοδο λίγο πριν την έναρξη της Β΄ Βατικάνειας Συνόδου, έως και σήμερα. Οι σχέσεις προτεσταντών και ρωμαιοκαθολικών της Γερμανίας ερευνώνται και ερμηνεύονται μέσα από τη στάση της Ευαγγελικής Εκκλησίας της Γερμανίας στις εγκυκλίους του Πάπα Ρώμης και των δογματικών κειμένων από τη λήξη της Συνόδου του Βατικανού (1965) και έπειτα, μέσα από τα κοινά κείμενα των διμερών διαλόγων και τη νεώτερη οικουμενική κίνηση στη Γερμανία. Παρουσιάζεται η νεώτερη εξέλιξη της οικουμενικής κίνησης στη Γερμανία και τα κύρια θέματα διαλόγου, τα θεολογικά πεδία σύγκρουσης ή και συμφωνίας των δύο μερών με βάση τα κείμενα τους και η γενικότερη στάση τους σε κοινωνικοηθικά θέματα και οι νεώτερες εξελίξεις στη διαμόρφωση του εκκλησιαστικού τοπίου της Γερμανίας. Αναδεικνύεται παράλληλα η συμβολή της Ορθοδοξίας στη Γερμανία στο παρόν και στο μέλλον και τέλος ερευνάται η διαμόρφωση συνείδησης «οικουμενικής κίνησης των προφίλ» και η άμβλυνση της πεποίθησης για ουσιαστική ένωση των Εκκλησιών.
Η εμπορία ανθρωπίνων οργάνων ως πρόβλημα του ποινικού δικαίου
Authors: Κηπουρίδου Καλλιόπη
Published: August 2021

Αντικείμενο της διατριβής είναι η ανάλυση του φαινομένου της εμπορίας των ανθρώπινων οργάνων από τη σκοπιά του Ποινικού Δικαίου. Η διατριβή απαρτίζεται από την εισαγωγή και δύο μέρη. Στο πρώτο μέρος γίνεται καταγραφή τόσο των πρώτων νομοθετικών πρωτοβουλιών σε εθνικό επίπεδο όσο και των διεθνών σχετικών κειμένων. Έπειτα, παρατίθενται οι υποστηριζόμενες απόψεις όσον αφορά το έννομο αγαθό που προστατεύεται με τις διατάξεις που ποινικοποιούν την εμπορία ανθρώπινων οργάνων και εν συνεχεία διατυπώνεται το προτεινόμενο από την παρούσα διατριβή έννομο αγαθό. Προστατευόμενο έννομο αγαθό στο έγκλημα του άρθρου 323Α Π.Κ., όπου η εμπορία ανθρώπινων οργάνων αποτελεί μορφή της εμπορίας ανθρώπων, είναι η προσωπική ελευθερία, ενώ στις διατάξεις του άρθρου 20 ν.2737/1999 που προβλέπουν τις αξιόποινες πράξεις της εμπορίας ανθρώπινων οργάνων είναι η ιδιότητα του μοσχεύματος ως πράγματος απαγορευμένης συναλλαγής. Η ιδιότητα αυτή του οργάνου που προορίζεται για μεταμόσχευση ως πράγματος μη επιτρεπόμενου συναλλαγών ενσωματώνει τρεις συνταγματικά κατοχυρωμένες αρχές: αυτές της προστασίας της αξιοπρέπειας, της προσωπικής ελευθερίας και της ισότητας. Φορέας της ιδιότητας του μοσχεύματος ως πράγματος ανεπίτρεπτου συναλλαγής είναι το κοινωνικό σύνολο. Συμφέρον στην προστασία και διαφύλαξή του έχουν όλοι οι ασθενείς που είναι εγγεγραμμένοι στο Εθνικό Μητρώο του Εθνικού Οργανισμού Μεταμοσχεύσεων αλλά και όλοι οι υπόλοιποι υγιείς πολίτες που γνωρίζουν ότι αν ποτέ χρειαστούν μεταμόσχευση θα μπορέσουν να λάβουν μόσχευμα βάσει συγκεκριμένων αντικειμενικών κριτηρίων αποσυνδεμένων από την οικονομική τους κατάσταση. Στο δεύτερο μέρος πραγματοποιείται η συστηματική ανάλυση των ποινικών διατάξεων που τυποποιούν πράξεις εμπορίας ανθρώπινων οργάνων. Αναλύεται η νομοτυπική μορφή του εγκλήματος του άρθρου 323ΑΠΚ και του άρθρου 20 παρ.2, 3, 4, 5 και 8 του ν.2737/1999. Επίσης, εξετάζεται και η Πρωτοβουλία για την έκδοση απόφασης-πλαισίου σχετικά με την πρόληψη και την καταστολή της εμπορίας ανθρώπινων οργάνων και ιστών. Τέλος, η διατριβή ολοκληρώνεται με τη διατύπωση των βασικών της συμπερασμάτων.
Ο εκπαιδευτικός ως φορέας αλλαγής
Authors: Δόβρος Νικόλαος
Published: August 2021

Τονίζοντας την ανάγκη για αλλαγή στον τρόπο που εκπαιδεύονται οι μαθητές, έτσι ώστε να ανταπεξέλθουν στις ανάγκες της νέας εποχής της πληροφορίας και της τεχνολογίας, νέες καινοτόμες διδακτικές μέθοδοι έχουν αποτελέσει αντικείμενο έρευνας. Η διαδικτυακή μάθηση και η προβληματοκεντρική μέθοδος διδασκαλίας και μάθησης είναι παραδείγματα τέτοιων προσεγγίσεων, οι οποίες θεωρούνται ότι μπορούν να ενθαρρύνουν τους μαθητές να αναπτύξουν τις δεξιότητες που απαιτούνται για την επιτυχημένη ένταξή τους στη νέα πραγματικότητα.Τελικός σκοπός της εργασίας αυτής ήταν η δημιουργία ενός διαδικτυακού περιβάλλοντος, το οποίο θα παρέχει τα απαραίτητα εργαλεία για την αξιοποίηση των διαδικτυακών εργαλείων νέας γενιάς, που θα επιτρέψουν την αναδιαμόρφωση της οικολογίας της τάξης και την κατάργηση των χωροχρονικών περιορισμών του παραδοσιακού μαθήματος, για τη δημιουργία μιας ανοιχτής, ψηφιακής τάξης, με γνωστικό άξονα της Αγωγή Υγείας και την Βιώσιμη Ανάπτυξη. Επιχειρήθηκε η διερεύνηση των προϋποθέσεων και προαπαιτούμενων για τη δημιουργία ενός τέτοιου περιβάλλοντος, η πειραματική αξιοποίησή του και η αξιολόγηση της επίδρασής του στα μέλη της εκπαιδευτικής κοινότητας. Στο πλαίσιο αυτό προσπαθήσαμε να αποτιμήσουμε τους προβληματισμούς των εκπαιδευτικών, σχετικά με τη χρήση και αξιοποίηση τέτοιων διαδικτυακών μαθησιακών πρακτικών.Μεθοδολογικά η ερευνητική προσέγγιση που επιλέχθηκε είχε τα τυπικά χαρακτηριστικά της ποιοτικής έρευνας, ενσωματώνοντας ποσοτικά δεδομένα, σε συγκεκριμένο σημείο της έρευνας, έτσι ώστε να διασταυρώσουμε τις αρχικές μας θεωρήσεις όσον αφορά απαντήσεις σε συγκεκριμένα ερωτήματα της έρευνας. Η όλη διαδικασία υλοποιήθηκε μέσα από μια έρευνα δράσης συμμετοχικού χαρακτήρα, μέσα από τρεις διαδοχικούς κύκλους, αναστοχασμού, δράσης και επαναπροσδιορισμού. Ξεκίνησε τον Ιανουάριο του 2008 και ολοκληρώθηκε τον Ιούνιο του 2011.Το τελικό αποτέλεσμα ήταν η δημιουργία ενός διαδικτυακού περιβάλλοντος τριών διαστάσεων, μιας διάστασης που παρέχει ένα περιβάλλον δημιουργίας και υλοποίησης ανοιχτών, διαδικτυακών μαθησιακών ενοτήτων, μιας διάστασης παροχής στήριξης στον εκπαιδευτικό και μιας διάστασης παροχής ανοιχτών εκπαιδευτικών πόρων, προς αξιοποίηση από μαθητές και εκπαιδευτικούς. Το περιβάλλον απαιτεί τον επαναπροσδιορισμό συγκεκριμένων φιλοσοφικών και παιδαγωγικών θεωρήσεων, τόσο από πλευράς εκπαιδευτικών όσο και από πλευράς μαθητών καθώς και την ενεργό εμπλοκή των εκπαιδευτικών σε διαδικασίες σχεδιασμού μαθησιακών ενοτήτων. Οι κύριοι προβληματισμοί των εκπαιδευτικών αφορούν την κατάρτισή τους, πάνω σε θέματα σχεδιασμού και αξιοποίησης τέτοιων προσεγγίσεων και την επίδραση που, ενδεχομένως, έχουν στις πρακτικές τους και στις δυνατότητες συνεργασίας με άλλους εκπαιδευτικούς.
Μετάδοση σήματος (AtoS-AtoC/AZ) και η συμβολή του στην παραγωγή νανοβιοτεχνολογικών προϊόντων
Authors: Θεοδώρου Ευάγγελος
Published: August 2021

Το σύστημα μετάδοσης σήματος δύο συστατικών AtoSC της Escherichia coli αποτελείται από την αισθητήρια κινάση AtoS και το ρυθμιστή απόκρισης AtoC. Το AtoSC επάγεται από πλήθος επαγωγέων και είναι ρυθμιστής κλειδί για τον έλεγχο καίριων βακτηριακών διαδικασιών όπως η ρύθμιση του οπερονίου atoDAEB, η χημειόταξη, η κινητικότητα, η προσαρμογή, η βιοσύνθεση του πολυ-(R)-3-υδροξυβουτυρικού οξέος (cPHB) και διαδικασίες αντίστασης σε αντιβιοτικά. Στα πλαίσια της παρούσας διατριβής, διευκρινίσθηκε περαιτέρω ο μηχανισμός μετάδοσης σήματος από το AtoSC, μέσω της μελέτης των επιπρόσθετων αλληλεπιδράσεων των συστατικών του και των ρυθμιστικών ρόλων της Ν-τελικής ρυθμιστικής περιοχής του AtoC με τους επαγωγείς του, προς τη ρύθμιση του οπερονίου atoDAEB και τη βιοσύνθεση του cPHB καθώς και με την ταυτοποίηση επιπρόσθετων σημάτων επαγωγής που αναγνωρίζονται κατά τη διαδικασία μετάδοσης του σήματος. Ταυτοποιήθηκαν τρεις παρεμποδιστές της μετάδοσης σήματος μέσω του AtoSC (Closantel, RWJ-49815 και TNP-ATP). Παρεμποδίζουν την αυτοφωσφορυλίωση της κινάσης AtoS και τη φωσφομεταφορά από την AtoS στο AtoC. Οι συνέπειες αυτής της παρεμπόδισης στις AtoSC-ελεγχόμενες φυσιολογικές διαδικασίες, εγκαθιδρύουν το σύστημα ως στόχο προς το σχεδιασμό αντιβακτηριακών παραγόντων. Το AtoSC ρυθμίζει θετικά τη βιοσύνθεση και τη συσσώρευση των αποθηκευτικών πολυϋδροξαλκανοϊκών οξέων, ΡΗΒ και P(3HB-co-3HV), σε ανασυνδυασμένα phaCAB+ E. coli, που εκφράζουν εξωχρωμοσωμικά τα ένζυμα PhaCAB από τα Alcaligens eutrophus. To επαγώμενο-ακετοξικού AtoSC βελτιστοποιεί την παραγωγή των βιοπολυμερών ποσοτικά και ποιοτικά και αυξάνει την ενσωμάτωση του μονομερούς HV στο συμπολυμερές P(3HB-co-3HV). Το AtoSC ρυθμίζει τη βιοσύνθεση του cPHB και των βιοπολυμερών, μέσω του οπερονίου atoDAEB αλλά και μέσω επιπρόσθετων διαδικασιών, ένας μηχανισμός που αποδίδεται στα συστατικά του ξεχωριστά με αποδοτικότερο το AtoC. Δίκτυο αλληλεπιδράσεων μεταξύ της β-οξείδωσης και της βιοσύνθεσης των λιπαρών οξέων στο οποίο συμμετέχει το AtoSC ρυθμίζει τη βιοσύνθεση του cPHB στην E. coli και των πολυϋδροξυαλκανοϊκών οξέων σε ανασυνδυασμένα phaCAB+ E. coli.
Άξονας υποθάλαμος-υπόφυση-επινεφρίδια και μεταβολικό σύνδρομο
Authors: Καζάκου Παρασκευή
Published: August 2021

Το μεταβολικό σύνδρομο, αποτελεί ένα σύνολο διαταραχών, όπως η κοιλιακή παχυσαρκία, η υπεργλυκαιμία, η χαμηλή HDL χοληστερόλη (HDL-C), τα αυξημένα τριγλυκερίδια (ΤRG) και η υπέρταση. Αν και η συχνότητα του παρουσιάζεται συνεχώς αυξανόμενη παγκοσμίως, η παθογένειά του, καθώς και τα διαγνωστικά κριτήρια, παραμένουν όχι σαφώς προσδιορισμένα. Φαίνεται να σχετίζεται με τη δραστηριότητα του άξονα ΥΥΕ, όμως ο υποκείμενος μηχανισμός παραμένει ασαφής. Σκοπός της παρούσης μελέτης ήταν να διερευνήσουμε τη λειτουργία του άξονα ΥΥΕ σε ασθενείς με μεταβολικό σύνδρομο και να εξετάσουμε αν η δραστηριότητα του άξονα ΥΥΕ σχετίζεται με τα επί μέρους στοιχεία του μεταβολικού συνδρόμου. Υλικό και Μέθοδος: Μελετήθηκαν 159 συνολικά άτομα, τα οποία χωρίστηκαν σε δύο ομάδες. Η πρώτη ομάδα (ομάδα ατόμων με μεταβολικό σύνδρομο) περιελάμβανε 86 άτομα με μεταβολικό σύνδρομο, 48 άνδρες και 38 γυναίκες, μέσης ηλικίας 52.2±7.6 έτη, mean±SD, και με δείκτη σωματικής μάζας 30.5±5.35 kg/m², mean±SD. Η δεύτερη ομάδα (ομάδα ελέγχου) περιελάμβανε 73 υγιή άτομα (μάρτυρες), 19 άνδρες και 54 γυναίκες, μέσης ηλικίας 49.9±7.5 έτη, mean±SD, και με δείκτη μάζας σώματος 27.9±4.42 kg/m², mean±SD. Οι δύο ομάδες ήταν συγκρίσιμες ως προς την ηλικία. Όλα τα άτομα υπεβλήθησαν σε δοκιμασία ανοχής 75g γλυκόζης από το στόμα (OGTT) μετά από νηστεία 12 ωρών, και δείγματα αίματος ελήφθησαν για τον προσδιορισμό της ACTH, της κορτιζόλης, της ινσουλίνης, του C-πεπτιδίου και της γλυκόζης. Τα επίπεδα κορτιζόλης ορού μετά από δοκιμασία ολονύκτιας καταστολής με 1mg δεξαμεθαζόνης (DXM) μετρήθηκαν και στις δύο ομάδες. Αποτελέσματα: Οι ασθενείς με μεταβολικό σύνδρομο είχαν στατιστικώς σημαντικά υψηλότερα επίπεδα κορτιζόλης ορού μετά από ολονύκτια δοκιμασία καταστολής με δεξαμεθαζόνη σε σχέση με τους υγιείς μάρτυρες. Καθ’ όλη τη διάρκεια της δοκιμασίας ΟGTT τα επίπεδα της ΑCTH πλάσματος ήταν υψηλότερα στην ομάδα με μεταβολικό σύνδρομο σε σύγκριση με την ομάδα ελέγχου, ενώ τα επίπεδα κορτιζόλης ορού ήταν συγκρίσιμα μεταξύ των δύο ομάδων. Σε όλους τους χρόνους της δοκιμασίας OGTT τα επίπεδα της γλυκόζης, της ινσουλίνης και του C-πεπτιδίου ήταν στατιστικώς σημαντικά υψηλότερα στην ομάδα με μεταβολικό σύνδρομο σε σύγκριση με την ομάδα ελέγχου. Επίσης, η ΑCTH κατά τη δοκιμασία OGTT παρουσίασε στατιστικώς σημαντική θετική συσχέτιση με το μεταβολικό σύνδρομο και τα περισσότερα στοιχεία του, ενώ δεν βρέθηκε συσχέτιση μεταξύ της κορτιζόλης κατά τη διάρκεια της δοκιμασίας OGTT και του μεταβολικού συνδρόμου. Συμπεράσματα: Ο άξονας ΥΥΕ φαίνεται να είναι περισσότερο δραστήριος στους ασθενείς με μεταβολικό σύνδρομο, όπως αποδεικνύεται από τα υψηλότερα επίπεδα κορτιζόλης μετά από ολονύκτια δοκιμασία καταστολής με δεξαμεθαζόνη και τα αυξημένα επίπεδα ACTH κατά τη διάρκεια της δοκιμασίας OGTT. Το εύρημα αυτό ενισχύει την άποψη ότι υφίσταται «λειτουργική» υπερκορτιζολαιμία στην εκδήλωση του μεταβολικού συνδρόμου.
Παθοβιοχημεία της εκφύλισης μηνίσκου στον άνθρωπο
Authors: Παπαδάκου Ευγενία
Published: August 2021

Οι μηνισκικές ρήξεις διακρίνονται σε τραυματικές και εκφυλιστικές. Κλινικά δεδομένα υποδηλώνουν ότι η εκφύλιση των μηνίσκων συσχετίζεται με την οστεοαρθρίτιδα του γόνατος. Παρ’ όλα αυτά, τα μοριακά γεγονότα που καθορίζουν την παθογένεια της εκφύλισης των μηνίσκων σε ανθρώπους παραμένουν αδιευκρίνιστα. Στη μελέτη εξετάστηκε ανοσοϊστοχημικά η έκφραση της p38 ΜAPKινάσης, της ενεργού φωσφορυλιομένης μορφής της p-p38, του στόχου NF-kB (με τα διμερή p50-p65) καθώς και της COX-2 σε μηνισκικές ρήξεις, και διερευνήθηκε η συμμετοχή τους στην ανάπτυξη εκφύλισης. Τα ευρήματα απέδειξαν αυξημένη έκφραση του άξονα p38-NF-kB και της COX-2 στον αποδιοργανωμένο και εκφυλισμένο ινοχόνδρινο μηνισκικό ιστό, υποδεικνύοντας ένα ρόλο των μορίων αυτών στην παθοβιοχημεία της εκφύλισης και της επακόλουθης ρήξης. Η μελέτη είχε σκοπό να διερευνήσει και να χαρακτηρίσει την έκφραση και την ενεργοποίηση του σηματοδοτικού μονοπατιού της p38 MAPK-NF-kB και της COX-2 στα ινοχονδροκύτταρα των ανθρώπινων μηνίσκων με ρήξη. Επιπρόσθετα συσχετίσαμε τα επίπεδα έκφρασης των πρωτεϊνών αυτών με παθολογοανατομικές και κλινικές παραμέτρους, όπως η ύπαρξη εκφύλισης και η συνύπαρξη κλινικά εξακριβωμένης ΟΑ. Χρησιμοποιήθηκαν 57 ανθρώπινοι μηνίσκοι. 43 (75,4%) άνδρες και 14 (24,6%) γυναίκες, με μέσο όρο ηλικίας 32,6 έτη, με διάρκεια πόνου 17,36 μήνες. Σε 39 ασθενείς (68,4%) η ρήξη αποδόθηκε σε τραύμα και σε 18 (31,6%) σε προϋπάρχουσα κλινικά διαγνωσμένη ΟΑ. Η ιστοπαθολογοανατομική διευκρίνιση της μηνισκικής εκφύλισης βασίστηκε σε καθιερωμένα μικροσκοπικά κριτήρια. Εκφύλιση παρατηρήθηκε σε 34 μηνίσκους (59,4%). Χρησιμοποιήθηκαν τα αντισώματα, anti p38, anti p-p38 (μονοκλωνικά αντισώματα έναντι της ενεργοποιημένης μορφής), anti NF-kB, p50 πολυκλωνική, anti NFkBp65 πολυκλωνική και antiCOX-2. Η ένταση της χρώσης και η αναλογία των ανοσοθετικών ινοχονδροκυττάρων εκτιμήθηκε μικροσκοπικά και βαθμολογήθηκε σε κλίμακα 0-3 (0= χωρίς ανοσοδραστικότητα, 1= ήπια, 2= μέτρια, 3= ισχυρή). Στατιστική ανάλυση έγινε με τη δοκιμασία Mann-Whitney και η ισχύς της συσχέτισης των μεταβλητών με το Kendall’s T test, χρησιμοποιώντας το SPSS. 1. Η έκφραση της p38 ήταν στατιστικά σημαντικά υψηλότερη στους εκφυλισμένους συγκριτικά με μη εκφυλισμένους μηνίσκους. Μηνίσκοι σε ασθενείς με προϋπάρχουσα ΟΑ έδειξαν επίσης στατιστικά σημαντικά αυξημένη p38 σε σύγκριση με αυτούς με μη προϋπάρχουσα ΟΑ. 2. Η p-p38 είχε σημαντικά αυξημένη έκφραση σε εκφυλισμένους μηνίσκους έναντι μη εκφυλισμένων και σε ραγέντες μηνίσκους με ΟΑ σε σχέση με μη ΟΑ. 3. Οι υπομονάδες p50 και p65 ως τροποποιητές του άξονα p38-NFkB έδειξαν σημαντικά υψηλότερα επίπεδα στην εκφύλιση και την οστεοαρθρίτιδα. 4. Τα επίπεδα της COX-2 ήταν σημαντικά διαφορετικά μεταξύ εκφυλισμένων και μη εκφυλισμένων και σε οστεοαρθριτικές και μη αρθρώσεις, και συσχετίζονται απόλυτα με τη διακύμανση των προηγούμενων βημάτων του άξονα. 5. Η στατιστική ανάλυση αποκάλυψε σημαντική και θετική συσχέτιση μεταξύ COX-2 και p38-NF-kB και παράλληλη διακύμανσή της.
H εκπαίδευση κατά την πρώτη περίοδο της ιταλοκρατίας (1912-1920)
Authors: Παπαδόπουλος Σταύρος
Published: August 2021

[…] Μέσα από την παρούσα διδακτορική διατριβή επιχειρείται μια πολυεπίπεδη και συστηματική προσέγγιση της εκπαίδευσης στην πόλη της Ρόδου την περίοδο 1912-1920. Η διατριβή αναπτύσσεται σε δύο κύριους άξονες: έναν γεωγραφικό, που αναφέρεται στην πόλη της Ρόδου και έναν χρονικό, που αναφέρεται στη χρονική περίοδο 1912-1920. Η επιλογή της χωρικής οριοθέτησης στην πόλη της Ρόδου έγινε για τους ακόλουθους λόγους: α) το νησί της Ρόδου ήταν το μεγαλύτερο νησί του συμπλέγματος σε πληθυσμό, β) η πόλη της Ρόδου ήταν μια από τις μεγαλύτερες πόλεις που υπήρχαν στα νησιά και γ) η πόλη της Ρόδου παρουσιάζει την εποχή εκείνη μια ενδιαφέρουσα δημογραφική και πληθυσμιακή συγκρότηση: εμφανίζει μια πολυπολιτισμικότητα με τρεις διαφορετικές εθνικές ομάδες και αυτή η ποικιλία αντανακλάται σε επίπεδο κοινωνίας, οικονομίας, διοίκησης, αλλά και στην εκπαίδευση. Σχετικά με την επιλογή της χρονικής περιόδου (1912-1920) που καλύπτει η διατριβή θέσαμε ως αφετηρία το 1912, έτος κατάκτησης των νησιών από τους Ιταλούς και η χρονική περίοδος ολοκληρώνεται το 1920, έτος αλλαγής του τρόπου διοίκησης των νησιών. […]